**Zmluva č.3/2023**

o výpožičke nebytových priestorov a /čiastočnej/ úhrade prevádzkových nákladov

**Požičiavateľ:**

**Obecný úrad Makov**, so sídlom: Makov č. 60; 023 56 Makov, identifikačné

číslo:  00314129, konajúci prostredníctvom správcu: **Základná škola**

**s materskou školou Makov č. 264; Makov 023 56,** IČO: 42388104,

v jeho mene konajúca: **Mgr. Elena Rusňáková**, riaditeľka školy,

a

**Vypožičiavateľ:**

 **3angel,** občianske združenie so sídlom gen. M.R.Štefánika 896/1, 010 01 Žilina, identifikačné číslo 50685236, ako zriaďovateľ a konajúci prostredníctvom správcu: **Súkromná základná umelecká škola Svrčinovec 336**

 so sídlom: **Svrčinovec 336, 023 12**,

IČO: 53724313,DIČ: 2121493539

 v jeho mene konajúci: **Mgr. Roman Capek**, riaditeľ školy,

**uzavreli podľa § 663 a nasl. Občianskeho zákonníka zmluvu o budúcej zmluve nasledovne:**

**Článok 1**

**Predmet a účel zmluvy**

1. Požičiavateľ poskytne na dočasné užívanie **1 učebňu** v Základnej škole s materskou školou Makov č. 264. (ďalej len „predmet výpožičky“)
2. Účelom výpožičky podľa tejto zmluvy je poskytnúť základné umelecké vzdelanie žiakov ZŠ v hudobnom, tanečnom, výtvarnom a literárno - dramatickom odbore. V jednotlivých odboroch pracujú deti základnej školy v zriaďovacej pôsobnosti Obce Makov a mládež obce Makov.
3. Uvedené priestory sú pre školský rok 2023/2024 zapožičané na činnosť odborov podľa priloženého rozvrhu (Príloha č. 1), ak sa zmluvné strany nedohodnú inak.

**Článok 2**

**Doba nájmu**

1. Výpožička sa uzatvára na dobu určitú od 15.09.2023 do 31.12.2023 – mimo školských

prázdnin, v dňoch pondelok – piatok, v popoludňajších hodinách, resp. v sobotu podľa

rozvrhu hodín. Rozvrh hodín bude vzájomne odsúhlasený obidvoma zmluvami najneskôr do

30.09.2023.

Vypožičiavateľ má právo vypožičané priestory bezplatne užívať v súlade s účelom určeným

v tejto zmluve.

**Článok 4**

**Platobné podmienky**

1. Zmluvné strany sa dohodli na úhrade prevádzkových nákladov za služby spojené s výpožičkou. Prevádzkové náklady / vykurovanie, elektrická energia, voda, dovoz odpadu, upratovanie / na základe dohody sú stanovené nasledovne:
	* **Učebne vo výške 1,- € za 1 odučenú hodinu,**
	* **Telocvičňa vo výške 2,- € za 1 odučenú hodinu.**
2. Celková výška nákladov bude stanovená v počte odučených hodín jednotlivých odborov za sledované obdobie v učebniach a v telocvični podľa rozvrhu hodín. (Príloha č. 2).
3. Platba za obdobie od 15.9.2023 do 31.12.2023 bude prevedená na účet základnej školy najneskôr do 10.12.2023 vo výške podľa počtu reálne odučených hodín stanovených rozvrhom hodín v školskom roku 2023/2024.

Nájomca uhradí uvedené sumy bezhotovostnou platbou na číslo účtu správcu.

Názov banky a číslo účtu: **SK03 0900 0000 0050 6077 6778**

1. V prípade, ak zmluvný vzťah založený touto zmluvou zanikne v priebehu kalendárneho mesiaca, za ktorý náklady spojené s výpožičkou ešte neboli zaplatené, vypožičiavateľ je povinný najneskôr do 15 dní od zániku tejto zmluvy zaplatiť požičiavateľovi alikvotnú časť prevádzkových nákladov za kalendárny mesiac, v ktorom zmluva zanikla.
2. Pri platbe je nutné uviesť ako variabilný symbol číslo zmluvy o výpožičke.

**Článok 5**

**Osobitné dojednania**

1. Vypožičiavateľ sa zaväzuje:
2. užívať predmet výpožičky len na dohodnutý účel riadnym spôsobom, chrániť ho pred poškodením a zničením a nezasahovať do nehnuteľnosti vlastníka
3. udržiavať zapožičané priestory v náležitom poriadku a čistote,
4. šetriť inventár, dodržiavať dozor pri členoch jednotlivých odborov Súkromnej základnej umeleckej školy a rešpektovať školský poriadok,
5. odstrániť škody, ktoré na vypožičanom majetku uvedenom v čl. 3 spôsobil a opravy vykonať na vlastné náklady,
6. dôsledne dodržiavať zásady bezpečnosti a ochrany zdravia pri činnosti s deťmi a mládežou
7. dodržiavať bezpečnostné a požiarno-poplachové smernice správcu.
8. Vypožičiavateľ nie je oprávnený vykonať zmeny na predmete výpožičky bez písomného súhlasu prenajímateľa a bez písomného súhlasu požičiavateľa nemá nárok na náhradu takto vynaložených nákladov.
9. Vypožičiavateľ nie je oprávnený prenechať predmet výpožičky do nájmu, podnájmu alebo výpožičky tretej osobe bez písomného súhlasu prenajímateľa.

**Článok 6**

**Zmluvná pokuta**

1. V prípade omeškania vypožičiavateľa s platením nákladov má požičiavateľ: nárok na zmluvnú pokutu vo výške 0,05% z dlžnej sumy za každý aj začatý deň omeškania.
2. Ak nedôjde k vyprataniu predmetu výpožičky po jej ukončení v zmysle ustanovenia článku 6 ods. 5 tejto zmluvy, je vypožičiavateľ povinný uhradiť prenajímateľovi zmluvnú pokutu vo výške 300 €.
3. Zaplatením zmluvnej pokuty nie je dotknutý nárok na náhradu škody.
4. Zmluvná pokuta je splatná do 15 – tich dní odo dňa porušenia povinnosti, ktoré zakladá nárok na zmluvnú pokutu.

 **Článok 7**

**Ukončenie nájmu**

1. Výpožička sa končí písomnou dohodou vypožičiavateľa a požičiavateľa písomnou výpoveďou, uplynutím doby, na ktorú bola dojednaná alebo odstúpením od zmluvy.
2. Požičiavateľ je oprávnený od zmluvy odstúpiť, ak:
	1. je vypožičiavateľ v omeškaní s platením nákladov súvisiacich s

 výpožičkou viac ako 30 dní,

* 1. vypožičiavateľ porušuje ustanovenia tejto zmluvy.
	2. vzájomnou dohodou.
1. Pri ukončení výpožičky výpoveďou sa táto skončí uplynutím maximálne 3-mesačnej výpovednej lehoty, ktorá začína plynúť dňom doručenia výpovede druhej zmluvnej strane.
2. Vypožičiavateľ sa zaväzuje dňom skončenia výpožičky vrátiť požičiavateľovi prenajatý predmet výpožičky v stave, zodpovedajúcom dojednanému spôsobu užívania, s prihliadnutím na bežné opotrebovanie a na vlastné náklady ho vypratať.
3. Zmluvné strany sa dohodli, že ak nedôjde k vyprataniu predmetu výpožičky po jej ukončení, požičiavateľ je oprávnený a vypožičiavateľ to v plnom rozsahu berie na vedomie a súhlasí s tým, že požičiavateľ môže vypratať predmet nájmu aj sám na náklady vypožičiavateľa.

**Článok 8**

**Záverečné ustanovenia**

1. Táto zmluva sa môže meniť len vzájomne odsúhlasenými písomnými dodatkami.
2. Táto zmluva nadobúda platnosť dňom podpisu oboma zmluvnými stranami a účinnosť dňa 15.09.2023.
3. Nájomca prehlasuje, že sa oboznámil so stavom predmetu výpožičky.
4. Doručením akýchkoľvek písomností na základe tejto zmluvy alebo v súvislosti s touto zmluvou sa rozumie doručenie písomnosti doporučene poštou s doručenkou, doručenie kuriérom alebo osobné doručenie príslušnej zmluvnej strane. Za deň doručenia písomnosti sa považuje aj deň, v ktorý zmluvná strana, ktorá je adresátom, odoprie doručovanú písomnosť prevziať alebo, v ktorý márne uplynie najmenej desaťdňová úložná doba pre vyzdvihnutie si zásielky na pošte, doručovanej poštou zmluvnej strane, alebo v ktorý je na zásielke doručovanej poštou zmluvnej strane, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“ alebo iná poznámka podobného významu. Pre potreby doručovania prostredníctvom pošty sa použijú adresy zmluvných strán uvedené pri identifikačných údajoch zmluvných strán v úvode tejto zmluvy, ibaže odosielajúcej zmluvnej strane adresát písomnosti oznámil novú adresu trvalého pobytu, sídla, prípadne inú adresu určenú na doručovanie písomností; v takomto prípade je pre doručovanie rozhodujúca nová adresa riadne oznámená zmluvnej strane pred odosielaním písomnosti.
5. Táto zmluva bola vyhotovená v štyroch obsahovo rovnakých vyhotoveniach, z ktorých požičiavateľ preberá dve a vypožičiavateľ dve vyhotovenia.
6. Zmluvné strany vyhlasujú, že túto zmluvu uzavreli slobodne, vážne a bez omylu, nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu zmluvu podpisujú.

Makov dňa 12.09.2023

Za požičiavateľa: Za vypožičiavateľa:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

**Mgr. Elene Rusňáková Mgr. Roman Capek**

riaditeľka riaditeľ školy